Skal du have behandlet røde og blåviolette strækmærker, vil vi bede dig om at beskytte huden mod solen i en måned op til din behandling. Dette skyldes, at lyset fra laseren lettere trænger ned gennem huden, når der ikke ligger for meget pigment i overhuden. Risiko for pigmentforandringer efter behandling reduceres, hvis huden ikke er solpåvirket. Er din hud for solbrun, må behandlingen udskydes ca. 4 uger. Du må gerne indtage 1 gram paracetamol og 400 mg Ipren / Ibuprofen 1 time før behandlingen – dette reducerer evt. ubehag under behandlingen.